b'\n_START_ARTICLE_\nVelika nagrada Kanade 1994\n_START_SECTION_\nPred dirko\n_START_PARAGRAPH_\nZaradi tragi\xc4\x8dne dirke za Veliko nagrado San Marina je bilo nekaj sprememb pravil za to dirko. Najpomembnej\xc5\xa1a je bilo uporaba klasi\xc4\x8dnega goriva, kot je uporabljen v cestnih atomobilih.\n_START_SECTION_\nKvalifikacije\n_START_PARAGRAPH_\nSpremembe so o\xc4\x8ditno najbolj koristile Ferrariju, saj je Michael Schumacher osvojil najbolj\xc5\xa1i \xc5\xa1tartni polo\xc5\xbeaj le z desetinko prednosti pred Jeanom Alesijem, drugi dirka\xc4\x8d Ferrarija Gerhard Berger pa je bil tretji. Do desetega mesta so se zvrstili \xc5\xa1e Damon Hill, David Coulthard, Rubens Barrichello, Mika H\xc3\xa4kkinen, Eddie Irvine, Ukjo Katajama in Heinz-Harald Frentzen.\n_START_SECTION_\nDirka\n_START_PARAGRAPH_\nNa \xc5\xa1tartu so prvi trije dirka\xc4\x8di zadr\xc5\xbeali svoja mesta, Coulthard pa je uspel prehiteti mo\xc5\xa1tvenega kolega Hilla. V ozadju je Gianni Morbidelli uspel prehiteti Katajamo in Frentzna, nato pa \xc5\xbee napadal Irvina. Schumacher je nadzoroval dirko, Alesi pa se je oddaljeval od Bergerja, ki je moral za sabo zadr\xc5\xbeevati Coultharda in Hilla. V \xc4\x8detrtem krogu je Hill prehitel Coultharda, ki pa mu je v zanki vrnil z isto mero. Coulthard se je boril s Hillom do devetega kroga, nato pa ga je Hill prehitel, \xc5\xa0kot pa je za\xc4\x8del izgubljati, bli\xc5\xbeala sta se mu tudi Barrichello in H\xc3\xa4kkinen, ki sta bila v dvoboju za \xc5\xa1esto mesto. V petnajstem krogu je Hill uspel prehiteti Bergerja in se podal v lov za drugouvr\xc5\xa1\xc4\x8denim Alesijem._NEWLINE_Na polovici dirke je za\xc4\x8delo rahlo de\xc5\xbeevati in v \xc5\xa1tiridesetem krogu je Irvine, ki je izgubil veliko zaradi po\xc4\x8dasnega postanka v boksih, zletel s steze v zadnjem ovinku. Po koncu postankov v boksih se je dirka odvijala relativno mirno, \xc5\xa1e najbolj napeto je bilo ob dvoboju Bergerja in H\xc3\xa4kkinena, ki pa se je v dvain\xc5\xa1estdesetem krogu kon\xc4\x8dal z okvaro Fin\xc4\x8devega motorja. Schumacher je zmagal in s tem osvojil svoj drugi Grand Chelem (najbolj\xc5\xa1i startni polo\xc5\xbeaj, zmaga, najhitrej\xc5\xa1i krog in vodstvo skozi celo dirko za Veliko nagrado). Za njim pa so se zvrstili Hill, Alesi in Berger ter \xc5\xbee z ve\xc4\x8d kot krogom zaostanka za zmagovalcem \xc5\xa1e Coulthard in Christian Fittipaldi.\n_START_SECTION_\nPo dirki\n_START_PARAGRAPH_\nPo dirki je bil \xc5\xa1estouvr\xc5\xa1\xc4\x8deni Christian Fittipaldi z Arrowsom diskvalificiran zaradi prelahkega dirkalnika. \xc5\xa0esto mesto je tako osvojil Jyrki J\xc3\xa4rvilehto, kar je bila njegova zadnja uvrstitev med dobitnike to\xc4\x8dk v karieri.'